AEONTS เล็งเพิ่มรายได้ตปท.เป็น 10%พร้อมแนะซื้อราคาเป้าหมาย 128 บาท
AEONTS สำหรับรายได้จากต่างประเทศยังน้อยมากคิดเป็นเพียง 2% ของรายได้รวมเท่านั้น แต่ก็เติบโตก้าวกระโดดเป็นเท่าตัวได้ในปีนี้ และคาดว่าจะมีสัดส่วนเพิ่มเป็น 10% ในปี 63 คงคำแนะนำซื้อ ให้ราคาพื้นฐาน 128 บาท อิงกับ Gordon Growth Model ที่เทียบเท่ากับ P/BV ปี 58/59 ที่ 2.7 เท่า 
28 ก.ย. 2558

บล.ดีบีเอส วิคเคอร์ส(ประเทศไทย) ระบุในบทวิเคราะห์ (28 ก.ย.) ว่า บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS มีกำไรสุทธิไตรมาส 2 ของงวดปี 58/59 (สิ้นสุด 20 ส.ค.58) เท่ากับ 731 ล้านบาท (+8.5%เทียบช่วงเดียวกันของปีก่อน และ 39.7%เทียบไตรมาสก่อนหน้า) โดยมีกำไรจากการขายหนี้ออกไป 191 ล้านบาทช่วยหนุน
ด้านสินเชื่อเติบโต 5%เทียบช่วงเดียวกันของปีก่อน และ 2.4% เทียบไตรมาสก่อนหน้า หลักๆ มาจากธุรกิจบัตรเครดิต ด้าน NPL Ratio เพิ่มเป็น 3.5% (จาก 3.3% ในไตรมาสก่อนหน้า) และ Credit Cost สูงขึ้นเป็น 8.0% (จาก 7.8% ในไตรมาสก่อนหน้า) ทาง DBS ปรับลดคาดการณ์กำไรปี 58/59 และปี 59/60 ของบริษัทลง 8% และ 11% ตามลำดับ
เพื่อสะท้อนค่าใช้จ่ายดำเนินงานที่สูงในช่วงเศรษฐกิจชะลอตัว (โดยเฉพาะค่าใช้จ่ายด้านการตลาด) สำหรับรายได้จากต่างประเทศยังน้อยมาก คิดเป็นเพียง 2% ของรายได้รวมเท่านั้น แต่ก็เติบโตก้าวกระโดดเป็นเท่าตัวได้ในปีนี้ และคาดว่าจะมีสัดส่วนเพิ่มเป็น 10% ในปี 63  คงคำแนะนำซื้อ ให้ราคาพื้นฐาน 128 บาท อิงกับ Gordon Growth Model ที่เทียบเท่ากับ P/BV ปี 58/59 ที่ 2.7 เท่า  